डाॅ. अशोक सेठ ने कहा, इस डिवाइस ने अत्यधिक जटिल एंजियोप्लास्टी की प्रक्रिया और इसके बाद मरीज़ के स्वास्थ्य में सुधार के दौरान मरीज को स्थिर रखने के लिहाज से हार्ट को भरपूर सपोर्ट प्रदान किया। यह बेहद जोखिमपूर्ण एंजियोप्लास्टी थी जिसे बिना किसी जटिलता के संपन्न किया गया और इस दौरान गुर्दे तथा मस्तिष्क को रक्त की बढ़िया आपूर्ति की जाती रही। यह उन मरीज़ों के लिए उम्मीद लेकर आया है जिन्हें हार्ट अटैक हो चुका है, जो मल्टीपल ब्लाॅकेज तथा फेलिंग हार्ट के शिकार हैं और जिन्हें एंजियोप्लास्टी तथा सर्जरी के इलाज के लिए अत्यधिक जोखिमग्रस्त माना जाता है। अब उन्हें इम्पेला डिवाइस की मदद से अधिक सुरक्षित तरीके से उपचार मिल सकता है।